CELEX: 32022R0149
Language: lv
Date: 2022-02-03 00:00:00
Title: Padomes Regula (ES) 2022/149 (2022. gada 3. februāris), ar ko groza Regulu (ES) Nr. 101/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Tunisijā

4.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 25/7
               
            
         PADOMES REGULA (ES) 2022/149
         (2022. gada 3. februāris),
         ar ko groza Regulu (ES) Nr. 101/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Tunisijā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 215. pantu,
         ņemot vērā Padomes Lēmumu 2011/72/KĀDP (2011. gada 31. janvāris) par ierobežojošiem pasākumiem, kas vērsti pret konkrētām personām un vienībām saistībā ar situāciju Tunisijā (1),
         ņemot vērā Savienības Augstā pārstāvja ārlietās un drošības politikas jautājumos un Eiropas Komisijas kopēju priekšlikumu,
         tā kā:
         
                     (1)
                  
                  
                     Ar Padomes Regulu (ES) Nr. 101/2011 (2) tiek īstenota aktīvu iesaldēšana saskaņā ar Lēmumu 2011/72/KĀDP, vēršoties pret konkrētām personām un vienībām, kas ir identificētas kā atbildīgas par Tunisijas valsts līdzekļu nelikumīgu piesavināšanos.
                  
               
                     (2)
                  
                  
                     Padome 2022. gada 3. februārī pieņēma Lēmumu (KĀDP) 2022/154 (3), ar ko Lēmumu 2011/72/KĀDP grozīja attiecībā uz nosacījumiem, saskaņā ar kuriem var turpināt iesaldēt mirušas personas līdzekļus.
                  
               
                     (3)
                  
                  
                     Minētais grozījums ietilpst Līguma darbības jomā, tāpēc tā īstenošanai ir nepieciešama Savienības līmeņa reglamentējoša darbība, jo īpaši, lai nodrošinātu vienādu piemērošanu visās dalībvalstīs.
                  
               
                     (4)
                  
                  
                     Tādēļ būtu attiecīgi jāgroza Regula (ES) Nr. 101/2011,
                  
               IR PIEŅĒMUSI ŠO REGULU.
         
            1. pants
            Regulu (ES) Nr. 101/2011 groza šādi:
            
                        1)
                     
                     
                        iekļauj šādu pantu:
                        
                           “2.a pants
                           Regulas I pielikumā minētas personas nāves gadījumā:
                           
                                       a)
                                    
                                    
                                       ja attiecībā uz minēto personu pirms tās nāves ir pieņemts notiesājošs spriedums krimināllietā par valsts līdzekļu nelikumīgu piesavināšanos, līdzekļus un saimnieciskos resursus, kas bija minētās personas īpašumā, valdījumā, turējumā vai kontrolē, turpina iesaldēt, līdz ir izpildīti tiesas nolēmumi par nelikumīgi piesavināto valsts līdzekļu atgūšanu un naudas sodu samaksu;
                                    
                                 
                                       b)
                                    
                                    
                                       ja attiecībā uz minēto personu pirms tās nāves nav pieņemts šāds notiesājošs spriedums, līdzekļus un saimnieciskos resursus, kas bija minētās personas īpašumā, valdījumā, turējumā vai kontrolē, turpina iesaldēt saprātīgu laikposmu, ievērojot 12. panta 5. punktu. Ja minētajā laikposmā tiek celta civilprasība vai administratīva prasība par nelikumīgi piesavināto valsts līdzekļu atgūšanu, līdzekļi un saimnieciskie resursi, kas bija minētās personas īpašumā, valdījumā, turējumā vai kontrolē, paliek iesaldēti līdz šādas prasības noraidīšanai vai, ja tā tiek apmierināta, līdz tiesas nolēmuma par nelikumīgi piesavināto līdzekļu atgūšanu izpildei.”;
                                    
                                 
                     
                  
                        2)
                     
                     
                        regulas 12. pantam pievieno šādu punktu:
                        
                           “5.   Padome pēc vajadzības groza I pielikumā iekļauto sarakstu, tiklīdz tā konstatē, ka vairs netiek izpildīti 2.a pantā izklāstītie nosacījumi, lai turpinātu iesaldēt līdzekļus un saimnieciskos resursus, kas bija mirušās personas īpašumā, valdījumā, turējumā vai kontrolē.”
                        
                     
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 3. februārī
            
               
                  Padomes vārdā –
               
               
                  priekšsēdētājs
               
               J.-Y. LE DRIAN
            
         
         
            (1)  OV L 28, 2.2.2011., 62. lpp.
         
         
            (2)  Padomes Regula (ES) Nr. 101/2011 (2011. gada 4. februāris) par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Tunisijā (OV L 31, 5.2.2011., 1. lpp.).
         
            (3)  Padomes Lēmums (KĀDP) 2022/154 (2022. gada 3. februāris), ar ko groza Lēmumu 2011/72/KĀDP par ierobežojošiem pasākumiem, kas vērsti pret konkrētām personām un vienībām saistībā ar situāciju Tunisijā (skatīt šā Oficiālā Vēstneša 2022/154. lpp.).